b'\n_START_ARTICLE_\nLazerinis nivelyras\n_START_SECTION_\nPl\xc4\x97tra\n_START_PARAGRAPH_\nPati pirmoji lazerinio nivelyro koncepcija buvo sukurta XX am\xc5\xbeiaus 8-ojo de\xc5\xa1imtme\xc4\x8dio prad\xc5\xbeioje, o plok\xc5\xa1tuma projektuojama besisukan\xc4\x8dio lazerio ir linijinis lazeris buvo u\xc5\xbepatentuoti 9-ojo de\xc5\xa1imtme\xc4\x8dio pabaigoje. \xc5\xa0iuo metu pla\xc4\x8diai naudojam\xc5\xb3, kompakti\xc5\xa1k\xc5\xb3, l\xc4\x99\xc5\xa1iais paremtu lazerini\xc5\xb3 nivelyr\xc5\xb3 konstrukcija buvo u\xc5\xbepatentuota ir prad\xc4\x97ta gaminti paskutinio de\xc5\xa1imtme\xc4\x8dio pabaigoje.\n_START_SECTION_\nRotacinis lazerinis nivelyras\n_START_PARAGRAPH_\nRotacinio lazerinio nivelyro veikimo principas yra paremtas greitai besisukan\xc4\x8diu lazeriniu \xc5\xa1viesos spinduliu, kuris projektuoja plok\xc5\xa1tum\xc4\x85 aplink save 360 laipsni\xc5\xb3 kampu horizontaliai arba vertikaliai. Lazerin\xc4\x97s \xc5\xa1viesos projektavimas vyksta lazeriui \xc5\xa1vie\xc4\x8diant \xc4\xaf besisukan\xc4\x8di\xc4\x85 prizm\xc4\x99 su veidrod\xc5\xbeiu, kad b\xc5\xabt\xc5\xb3 i\xc5\xa1gaunama plok\xc5\xa1tuma. Jeigu nivelyras n\xc4\x97ra savaime susiguls\xc4\x8diuojantis, b\xc5\xabna galimyb\xc4\x97 reguliuoti projektuojam\xc4\x85 plok\xc5\xa1tum\xc4\x85 su vizualiai matomais spiritiniais guls\xc4\x8diukais ir rankiniu b\xc5\xabdu reguliuojamais sraigtais. Lazerio \xc5\xa1viesos aptikimui yra naudojama speciali gaudykl\xc4\x97 su judan\xc4\x8dio lazerio aptikimo sensoriumi, kuri duoda signal\xc4\x85 (da\xc5\xbenu atveju - garsin\xc4\xaf), kai sensorius aptinka lazerio skleid\xc5\xbeiam\xc4\x85 \xc5\xa1vies\xc4\x85. Gaudykl\xc4\x97 yra tvirtinama prie liniuot\xc4\x97s, tam, kad galima b\xc5\xabt\xc5\xb3 atlikti tikslius matavimus.'